

**ประกาศองค์การบริหารส่วนตำบลโนนคูณ**

**เรื่อง การรับโอนพนักงานส่วนตำบล พนักงานส่วนท้องถิ่นอื่น หรือข้าราชการประเภทอื่น**

**เพื่อแต่งตั้งให้ดำรงตำแหน่งที่ว่าง**

-------------------------------------------------------

ด้วยองค์การบริหารส่วนตำบลโนนคูณ อำเภอคอนสาร จังหวัดชัยภูมิ มีความประสงค์จะรับโอนพนักงานส่วนตำบลพนักงานส่วนท้องถิ่นอื่น หรือข้าราชการประเภทอื่น เพื่อแต่งตั้งให้ดำรงตำแหน่งและระดับเดียวกันกับตำแหน่งที่ว่างตามกรอบแผนอัตรากำลัง 3 ปี (พ.ศ.2561-2563) จำนวน 3 ตำแหน่ง 3 อัตรา ดังนี้

**1.** **ตำแหน่ง สายงานผู้ปฏิบัติ**

1.1 นักวิชาการเงินและบัญชี ประเภท วิชาการ (ปก./ชก.) จำนวน 1 อัตรา

1.2 วิศวกรโยธา ประเภท วิชาการ (ปก./ชก.) จำนวน 1 อัตรา

**2. ตำแหน่ง สายงานการสอน**

2.1 ครู อันดับ ค.ศ.1 จำนวน 1 อัตรา

ดังนั้น เพื่อให้เป็นไปตามประกาศคณะกรรมการพนักงานส่วนตำบลจังหวัดชัยภูมิ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. 2545 และแก้ไขเพิ่มเติม (ฉบับที่ 47) พ.ศ. 2562 จึงประกาศให้พนักงานส่วนตำบล พนักงานส่วนท้องถิ่นอื่น หรือข้าราชการประเภทอื่น ที่มีคุณสมบัติครบถ้วน ตรงตามหลักเกณฑ์ เงื่อนไข และมาตรฐานกำหนดตำแหน่ง ที่มีความประสงค์จะขอโอน (ย้าย) ให้ยื่นเอกสารดังต่อไปนี้เพื่อประกอบการพิจารณา

1. คำร้องขอโอน (ย้าย) จากต้นสังกัด

2. สำเนาทะเบียนประวัติพนักงานส่วนท้องถิ่น / ข้าราชการประเภทอื่น

3. หนังสือยินยอมให้โอน (ย้าย) จากผู้บังคับบัญชาต้นสังกัด

4. หนังสือรับรองความประพฤติจากผู้บังคับบัญชา

5. เอกสารอื่นๆ ที่เกี่ยวข้อง โดยยื่นเอกสารได้ที่ ที่ทำการองค์การบริหารส่วนตำบลโนนคูณ อำเภอ คอนสาร จังหวัดชัยภูมิ หรือสอบถามรายละเอียดได้ที่หมายเลขโทรศัพท์ 0-4410-9762, 089-5698010 ในวันและเวลาราชการ ตั้งแต่บัดนี้เป็นต้นไป

จึงประกาศให้ทราบโดยทั่วกัน

ประกาศ ณ วันที่ 24 เดือน กรกฎาคม พ.ศ. 2563



(นายบุญนาค งามประเสริฐ)

นายกองค์การบริหารส่วนตำบลโนนคูณ